|  |
| --- |
| Studienævn for Litteraturvidenskab ogKulturstudier |
| **Emne:** | Referat fra møde i studienævn for Litteraturvidenskab og Kulturstudier |
| **Dato og tidspunkt:** | 12.juni 2019 kl. 10.15-12.00 |
| **Sted:** | Lysningen, stuen |
| **Deltagere:** | Adam Paulsen (AP), Karen Hvidtfeldt (KH), Anne Klara Bom (AB), Simon Emil Stokholm Madsen (SE), Koral Levy (KL), Martin Hemmje Østergaard (MØ), Signe Østergaard Christensen (SØ), Jeanet Dal (JD) |
| **Afbud fra:** | Sten Pultz Moslund (SM), Benjamin Boysen (BB), Ida Kühn Laugesen (IL), Marie Thyssen Feddersen (MF) |
| **Referent:** | Ingelise Nielsen (IN) |

**Dagsorden**

|  |  |  |
| --- | --- | --- |
| 1. **Godkendelse af dagsorden**

Dagsordenen blev godkendt. |  |  |
| 1. **Til orientering: Godkendt referat fra studienævnsmødet den 1. maj 2019**

Referatet blev taget til **efterretning.**1. **Meddelelser**

 **Arbejdsgruppen for employabilitet præsenterer en guide til at integrere employabilitet i undervisningen**Tine Lynfort Jensen, tovholder for arbejdsgruppen for employabilitet, og Caroline Zoffmann Jessen fra Fakultetet præsenterede en online-guide, som skal være et værktøj til integration af employabilitet i undervisningen. Guiden er under udvikling. Når guiden er færdigudviklet, skal den være et frivilligt redskab til underviserne, hvor de både kan hente konkrete forslag til employabilitetsaktiviteter samt blive klogere på teorierne bag. Tine Lynfort Jensen ville gerne vide, hvad der skulle til for at underviserne ville bruge guiden. AB gav udtryk for, at hun formodentligt vil orientere sig i guidens konkrete eksempler på undervisningsaktiviteter. AP fortalte, at Litteraturvidenskab allerede er kommet langt i forhold til employabilitet, da deltagelse fra RIO er medtænkt allerede fra 3. semester på bacheloruddannelse. Det er dog interessant, at guiden inspirerer til, at man mere direkte integrerer employabilitet i underviserens tilrettelæggelse af undervisningen. RIO’s tilgang kan nogle gange virke lidt for instrumentel, mens jeres tilgang er lovende, fordi den er bredere. Caroline Zoffman Jessen bemærkede, at RIO’s tilgang også havde udviklet sig. I starten handlede det meget om CV og hvad kan jeg blive, men nu leverer de også elementer, som bliver integreret i undervisningen. KH mente, at det ville være hensigtsmæssigt at de mange employabilitetstilbud var bedre koordineret. Mange undervisere og studerende reagerer defensivt, fordi der er for mange tilbud og påbud, og lukker sig om fagligheden trods en selvfølgelig motivation for at gøre uddannelserne relevante for arbejdsmarkedet. AB supplerede med et ønske om, at det blev gjort mere klart, hvor det primære ansvar for de forskellige employabiltetstilbud ligger henne. Som det er nu virker det tilfældigt; nogle gange bliver tingene gjort flere gange af forskellige aktører, andre gange bliver det slet ikke gjort.* 1. *Studienævnsformand*
* Vi har modtaget en opfordring til at indstille studerende, som har vist særligt talent i foråret 2019. Fristen er den 14. august 2019. KH og AP bemærkede, at det er en meget omstændelig og krævende proces at indstille studerende, og det kan afholde undervisere fra at gøre det.
* Der er kommet tal for den planlagte overbooking for optag 2019. Der vil blive overbooket i det omfang, hvor der er forventet frafald. KH undrede sig over, at der ikke er koordineret optag på kandidatuddannelsen, og at man ikke arbejder med en venteliste ved optaget.
* AP har deltaget i sit første møde i fakultetets uddannelsesråd. På mødet blev der bl.a. talt om undervisningsevaluering, og de udfordringer der ligger i at offentliggøre evalueringerne på nettet. Det var studienævn for Litteraturvidenskab og Kulturstudier som i år havde haft højeste deltagelsesprocent på vore evalueringer.
	1. *Studieleder Kulturstudier*
* Vi holdt vores første aftagerpanelmøde i går den 11. juni. Referatet fra mødet kommer på dagsordenen på næste studienævnsmøde.
* Vi har planlagt studiestarten. Der tilbydes optagelse til 49 på kulturstudier og der er optaget 19 på Æstetik og Kulturanalyse. Tilmeldingerne til 3. semester ser fornuftige ud. Valgfaget bliver også oprettet, og har gode tilmeldingstal.
* Der er modtaget 20 specialer, 7 har fået dispensation til senere aflevering og 9 har ikke afleveret.
* Der er slået en stilling op som studiementor.
	1. *Studieleder Litteraturvidenskab*
* Litteraturvidenskab har fået to nye professorer: Anders Engberg-Pedersen og Søren Frank.
* Vi har ansat MØ som studiegruppefacilitator og Avital Larsen som instruktor.
* Der er modtaget 16 specialer ud af 19 mulige.
	1. *De studerende*
* Ingen meddelelser
	1. *Andre*
* Ingen meddelelser
1. **Merit og dispensationsansøgninger**

Se det lukkede referat.1. **Sager til behandling eksamen**

Intet at behandle1. **Sager til behandling studieordninger**
	1. *Flytning af undervisning med deltagelsespligt*

Når undervisere med kort varsel flytter undervisning til anden ugedag eller andet tidspunkt, kan det ramme studerende i forhold til at kunne opfylde deltagelsespligten. **Studienævnet besluttede** at lave en tilføjelse til studieordningen, hvoraf det fremgår, at hvis en underviser med kort varsel (tre uger) bliver nødt til at flytte undervisningen til anden ugedag/andet tidspunkt så undtages undervisningsgangen fra optællingen af de 80% deltagelse.1. **Sager til behandling kvalitetspolitikken**
2. *LITT studiestartsprogram: Godkendelse og diskussion i forhold til How-to-uni, studiestartsundersøgelsen samt principper for studiestart*

Litteraturvidenskab har indsendt et foreløbigt studiestartprogram til fakultetet, og afventer nu feedback. AP fortalte, at han har brugt en del tid på at finde ud af, om der i programmet er overlap med How-to-uni, men det synes ikke at være tilfældet. How-to-uni bliver således et ekstra lag af information, hvilket umiddelbart kan virke redundantisk.Programmet er stort set det samme som sidste år, og er udformet under hensyntagen til principper for studiestart. Der er programsat punkter, som informerer om institutionen og punkter, som introducerer til både det faglige og sociale miljø. Studiestartundersøgelsen viser stor tilfredshed med studiestarten sidste år, og omkring 80% af respondenterne rapporterer, at de på baggrund af studiestarten har høj motivation for at gennemføre uddannelsen, hvorfor studienævnet ikke fandt anledning til at ændre programmet.**Studienævnet godkendte derefter studiestartsprogrammet.**1. *KUL studiestartsprogram: Godkendelse og diskussion i forhold til studiestartsundersøgelsen samt principper for studiestart*

KH fortalte, at Kulturstudiers studiestartsprogram i år er blevet udvidet lidt. Vi har planlagt to dage, hvor der, udover sociale og studieforberedende aktiviteter, også planlægges en afsluttende paneldebat med indbudte kulturpolitikere og lokale kulturaktører.Programmet er planlagt med udgangspunkt i principper for studiestart.**Studienævnet godkendte studiestartsprogrammet**. 1. *LITT Decentral studiestartsundersøgelse*

Studienævnet diskuterede spørgeskemaet, og **besluttede at godkende det** i den foreliggende form.1. *KUL: årsberetning 2018, censorkorps for Kulturstudier*

Studienævnet diskuterede årsberetningen, og kunne konstatere, at der ikke var kritiske bemærkninger. **Studienævnet tog årsberetningen til efterretning.**1. **Sager til behandling undervisning**
2. *Midtvejsevaluering LITT*

Midtvejsevalueringen i et enkelt fag har været behandlet i en videre kreds. Der er enighed i faggruppen om, at der skal ageres sagligt og konstruktivt, hvis en evaluering indeholder kritiske kommentarer.Til de øvrige evalueringer var der intet at bemærke.**Studienævnet tog dette til efterretning.**1. *Resultaterne fra semesterafrapporteringsmødet LITT*

I stedet for slutevaluering har Litteraturvidenskab indført et semesterrapporteringsmøde. Dette møde har været afholdt, og det var meget givende. SE og KL bemærkede, at det var en mere personlig måde at evaluere på, og at det virkede meget bedre, end når man bare skriver til et system. Mødet blev afholdt i en respektfuld tone med en konstruktiv dialog. AP nævnte, at man måske næste gang skulle invitere samtlige studerende til at deltage i stedet for bare at vælge to fra hvert hold. **Resultaterne fra mødet vil blive behandlet på næste studienævnsmøde**, når referatet foreligger.1. *Evalueringspraksis på LITT*

Det var studienævnets holdning, at Litteraturvidenskab har fundet en evalueringspraksis som virker. Alle fag midtvejsevalueres skriftligt gennem EVAL, og slutevalueringen sker mundtligt på semesterrapporteringsmødet. Midtvejsevalueringerne har en tilfredsstillende høj svarprocent. Der er desuden fokus på, at evalueringerne skal gennemføres i en konstruktiv tone med respekt for, at alle studerende skal have lov til at ytre sig frit og åbent.**Studienævnet godkendte Litteraturvidenskabs evalueringspraksis.**1. *Slutevaluering KUL*

Den indsendte evaluering af Kulturformidling II er en midtvejsevaluering. Evalueringen af Smagskulturer var en slutevaluering. Begge evalueringer var opsummerende referater, og **studienævnet havde intet at bemærke til disse.** Det elektroniske evalueringssystem EVAL er stadig under indfasning på Kulturstudier, og det evalueringspraksis vil blive diskuteret igen i studienævnet, når vi har gjort os flere erfaringer.1. **Andre sager til behandling**
	1. *Ændringer i adgangskrav og udvælgelseskriterier for kandidatuddannelser, optag 2020*

Hverken Litteraturvidenskab eller Kulturstudier har planer om at ændre i adgangskrav eller udvælgelseskriterier. **Studienævnet tog dette til efterretning.**1. **Eventuelt**

- **Studienævnet besluttede** at afholde et yderligere studienævnsmøde den 4. december 2019 kl. 10.15-12.00. |  |  |